《五日乘涨放舟赴尹冲玄邓玄度陈仪翔龙潭竞渡之约用玄度见怀来韵报之喜可知也》
明代·张萱

月帆斜日出林丘，急涨初消事远游。白昼龙蛇曾起陆，空江箫鼓正从流。

寻盟却喜天中节，把臂应同海上楼。为报主人休让席，且将踪迹混沙鸥。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。